

Pintér Sándor Miniszterelnök helyettes,             Belügyminiszter részére
        Magyarország rendvédelmi dolgozóinak nevében!

        Tisztelt Miniszter Úr!
Kérjük, hagyja meg a döntés jogát a hivatásos állomány tagjainak az oltás felvételéről! 
Feladataink ellátásának mindig is része volt többféle kockázat így a fertőzésveszély is és eddig is tudtunk felelősségteljes döntést hozni magunk, társaink, családunk és munkánk biztonsága érdekében. Magyarországon a szakmai és a politikai vezetést is megosztja a kötelező oltás bevezetése. A hivatásos állomány alapvető jogai már így is többszörösen korlátozva vannak, legalább ebben a témában kérjük, bízza ránk a döntést! A járvány elleni védekezésnek az állományon belül vannak más lehetőségei is. 
Egyetértünk Miniszter Úr kijelentésével, hogy csak egészséges emberekkel lehet megvédeni és szolgálni a hazát, ellátni szolgálati feladatainkat! De felhívnánk a figyelmet arra, hogy a fizetés nélküli szabadságon levőkkel sem lehet szolgálatot ellátni! Egy év nagyon hosszú idő, a jelenlegi létszámadatok szerint a szolgálat ellátást veszélyezteti az, ha a kötelező oltás bevezetése miatt többen is a fizetés nélküli szabadságot választják. Ez a kérdés most az egész világot megosztja, így Hazánkban is sajnos a megosztottság lett a jellemző! 

Tisztelt Miniszter Úr!

Önnek, mint munkáltatónak lehetősége van az oltás kötelezővé tételének eltekintésétől. Reméljük, hogy döntésében figyelembe veszi az állomány kérését!
Magyarország rendvédelmi dolgozói, szabad akaratuknál fogva, minden kényszerítés és külső nyomás nélkül, ezen véleményüket megfogalmazva fejezik ki határozott álláspontjukat az aláírásukkal.

Tisztelt rendvédelmi munkavállaló !
Kérem, hogy aláírásával jelezze, ha nem ért egyet a koronavírus elleni kötelező oltás elrendelésével!                                  

